पाएं अपने शहर की ताज़ा ख़बरें और फ्री ई-पेपरडाउनलोड करें
जालंधर में सोमवार से रजिस्ट्री का काम ठप हो गया है। सब रजिस्ट्रारों के खिलाफ केस दर्ज होने के विरोध में तहसीलदार व नायब तहसीलदार समेत सभी रेवेन्यू अफसर हड़ताल पर चले गए हैं। अभी यह हड़ताल 8 मई तक चलेगी। उसके बाद अगला फैसला लिया जाएगा। इस वजह से इस हफ्ते कोई रजिस्ट्री नहीं हो सकेगी। सरकार व रेवेन्यू अफसरों की खींचतान ने कोरोना काल में परेशानी झेल रहे लोगों की मुश्किल और बढ़ा दी है। हड़ताल की वजह से जालंधर की 5 तहसीलों व 14 सब तहसीलाें में सन्नाटा पसरा हुआ है।
पंजाब रेवेन्यू आफिसर्स एसोसिएशन के मुताबिक जिन मामलों में विभाग से उन्हें क्लीन चिट मिल चुकी है। उसमें विजिलेंस अब केस दर्ज कर उन्हें परेशान कर रही है। उनके खिलाफ चालान पेश कर झूठी FIR दर्ज की जा रही हैं। इसके अलावा विभाग के अफसर भी उन्हें परेशान कर रहे हैं।
रेवेन्यू अफसरों का कहना है कि उनके कामकाज को लेकर पुलिस व विजिलेंस की तरफ से उन्हें बेवजह उलझाया जा रहा है। उन्हें एक्ट व कानून के हिसाब से दिए गए अधिकारों को भी दरकिनार किया जा रहा है। पंजाब सरकार को इस संबंध में गाइडलाइंस बनानी चाहिए। अपील, रिवीजन व रिव्यू की व्यवस्था होने के बावजूद उनके न्यायिक व अर्धन्यायिक अधिकारों को दरकिनार कर उन पर सजा वाले केस दर्ज करने बंद किए जाने चाहिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn